Neuvoston 26 päivänä helmikuuta 2001 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 13/2001 Euroopan parlamentin ja neuvoston asetuksen antamiseksi metsäpalojen torjunnasta yhteisössä annetun neuvoston asetuksen (ETY) N:o 2158/92 muuttamisesta



Virallinen lehti nro C 097 , 27/03/2001 s. 0005 - 0012



Neuvoston 26 päivänä helmikuuta 2001 vahvistama yhteinen kanta (EY) N:o 13/2001 Euroopan parlamentin ja neuvoston asetuksen antamiseksi metsäpalojen torjunnasta yhteisössä annetun neuvoston asetuksen (ETY) N:o 2158/92 muuttamisesta (2001/C 97/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ovat kuulleet alueiden komiteaa, noudattavat perustamissopimuksen 251 artiklassa määrättyä menettelyä(3), sekä katsovat seuraavaa: (1) On aihetta korostaa maatalousväestön sekä erityisesti metsä- ja karjatalouden harjoittajien, jotka ovat Euroopan metsien pääasiallisia omistajia, sekä aivan erityisesti heidän ammattijärjestöjensä merkittävää asemaa laadittaessa alueellisia metsäpalojen vastaisia toimintasuunnitelmia, harjoitettaessa paloja ehkäisevää metsänhoitoa sekä torjuttaessa paloja niiden alkuvaiheessa, minkä vuoksi on tarpeen luoda edellytykset sille, että nämä toimijat voivat osallistua tehokkaasti Euroopan metsien suojeluun tällaisia haitallisia tekijöitä vastaan. (2) Asetuksen (ETY) N:o 2158/92(4) soveltamiskausi päättyi 31 päivänä joulukuuta 1996. Mainittu asetus on muutettu neuvoston asetuksella (EY) N:o 308/97(5). Euroopan yhteisöjen tuomioistuin julisti mitättömäksi yhdistetyissä asioissa C-164/97 ja C-165/97 25 päivänä helmikuuta 1999 antamallaan tuomiolla(6) asetuksen (EY) N:o 307/97 mutta pysytti sen vaikutukset voimassa mainitun mitättömäksi julistetun asetuksen korvaavan asetuksen antamiseen saakka. Oikeusvarmuuden turvaamiseksi on varmistettava mitättömäksi julistetun asetuksen nojalla toteutettujen toimenpiteiden lainvoimaisuus. (3) Metsät vaikuttavat olennaisesti ekologisen perustasapainon säilyttämiseen, erityisesti maaperän, veden, ilmaston, eläimistön ja kasviston osalta. Tämä ekologinen tasapaino on välttämätön kestävälle maataloudelle ja maaseudun hoidolle. (4) Välimeren alueen metsien suuri merkitys yhteisön eteläisten jäsenvaltioiden ja etenkin aavikoitumisesta kärsivien alueiden ekosysteemeille on otettava huomioon. (5) Pyrkimys metsien säilyttämiseen on eräs tapa vastata taloudellisia, ekologisia ja sosiaalisia seikkoja koskeviin huolenaiheisiin, ja se vaikuttaa omalta osaltaan erityisesti niiden ihmisten sosiaalisen aseman turvaamiseen, jotka työskentelevät maataloudessa ja maaseudulla. (6) Yhteisö ja jäsenvaltiot pitävät metsiensä suojelua erityisessä arvossa ja ovat tämän vuoksi tehneet kansainvälisiä sitoumuksia metsien kestävän kehityksen ja metsävarojen suojelun alalla, erityisesti Riossa vuonna 1992 pidetyssä Yhdistyneiden Kansakuntien ympäristönsuojelu- ja kehityskonferenssissa sekä kolmessa yleiseurooppalaisessa metsänsuojelua käsitelleessä, Strasbourgissa vuonna 1990, Helsingissä vuonna 1993 ja Lissabonissa vuonna 1998 pidetyssä ministerikokouksessa. Asetuksessa (ETY) N:o 2158/92 säädetyllä yhteisön toiminnalla edistetään osaltaan näiden sitoumusten toimeenpanemista. (7) Asetuksen (ETY) N:o 2158/92 nojalla 60 miljoonaa hehtaaria metsää eli miltei puolet Euroopan metsistä on luokiteltu alueiksi, joilla on metsäpalovaara. (8) Palot muodostavat edelleen metsien kestävää kehitystä rajoittavan tekijän alueilla, joilla on metsäpalovaara. (9) Näin ollen metsäpalojen torjunta myötävaikuttaa välittömästi perustamissopimuksen 33 artiklan 1 kohdan b alakohdassa mainittujen tavoitteiden toteuttamiseen. (10) Asetuksen (ETY) N:o 2158/92 5 artiklan nojalla luotu metsäpaloja koskeva tiedonvaihtojärjestelmä on mahdollistanut metsäpaloja koskevan yhteisön sisäisen yhteistyön kehittämisen. Tämän järjestelmän kehitys auttaa arvioimaan paremmin toimia, joita on toteutettu metsien suojelemiseksi metsäpaloilta ja tarkastelemaan lähemmin palojen syitä. (11) Sen vuoksi olisi jatkettava asetuksessa (ETY) N:o 2158/92 säädettyä toimintaa erityisesti alueilla, joilla on metsäpalovaara, metsiä koskevien rahoitettujen toimenpiteiden johdonmukaisuuden varmistamiseksi, palojen syiden torjumisen tehostamiseksi sekä ennalta ehkäisemistä ja valvontaa koskevien järjestelmien parantamiseksi, ja pidennettävä sen voimassaoloaikaa viidellä vuodella, jolloin toiminnan toteuttamiskautta jatkettaisiin 10 vuoteen, 1 päivästä tammikuuta 1992 alkaen. (12) Asetuksen (ETY) N:o 2158/92 täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(7) mukaisesti. (13) Tässä asetuksessa vahvistetaan toiminnan koko voimassaoloajaksi rahoituspuitteet, jotka muodostavat talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten välisen sopimuksen(8) 33 kohdan merkityksessä budjettivallan käyttäjälle ensisijaisen ohjeen vuosittaisessa talousarviomenettelyssä. (14) Asetus (ETY) N:o 2158/92 olisi tämän vuoksi muutettava, OVAT ANTANEET TÄMÄN ASETUKSEN: 1 artikla Muutetaan asetus (ETY) N:o 2158/92 seuraavasti: 1) Korvataan 9 ja 10 artikla seuraavasti: " 9 artikla 1. Komissiota avustaa pysyvä metsäkomitea, jäljempänä 'komitea'. 2. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 3. Komitea vahvistaa työjärjestyksensä. 10 artikla 1. Toiminnan kesto on 10 vuotta 1 päivästä tammikuuta 1992. 2. Rahoituspuitteet toiminnan täytäntöönpanolle ovat 49,4 miljoonaa euroa kaudeksi 1997-2001. Budjettivallan käyttäjä hyväksyy vuosittaiset määrärahat rahoitusnäkymien puitteissa. 3. Komissio antaa ennen 1 kohdassa tarkoitetun kauden päättymistä Euroopan parlamentille ja neuvostolle tämän asetuksen täytäntöönpanoa koskevan kertomuksen sekä ehdotuksen sen tarkistamiseksi, johon sisällytetään erityisesti ekologiset, taloudelliset ja sosiaaliset näkökohdat (laadullinen arviointi) sekä kustannus-hyötyanalyysin tulokset (määrällinen arviointi)." 2) Asetuksen 2 artiklan 5 kohdassa, 4 artiklan 4 kohdassa ja 5 artiklan 3 kohdassa korvataan sanat "9 artiklassa säädettyä menettelyä" sanoilla "9 artiklan 2 kohdassa säädettyä menettelyä". 2 artikla Viittauksia asetuksen (EY) N:o 308/97 nojalla toteutettuihin toimenpiteisiin pidetään viittauksina tämän asetuksen nojalla toteutettuihin toimenpiteisiin tämän asetuksen voimaantulopäivästä alkaen. 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 307 E, 26.10.1999, s. 33. (2) EYVL C 51, 23.3.2000, s. 24. (3) Euroopan parlamentin lausunto, annettu 6. heinäkuuta 2000 (ei vielä julkaistu virallisessa lehdessä), neuvoston yhteinen kanta, vahvistettu 26. helmikuuta 2001 ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL L 217, 31.7.1992, s. 3. (5) EYVL L 51, 21.2.1997, s. 11. (6) Kok.1999, s. I-1139. (7) EYVL L 184, 17.7.1999, s. 23. (8) EYVL C 172, 18.6.1999, s. 1. NEUVOSTON PERUSTELUT I JOHDANTO 1. Yhteisön metsien suojelusta ilmansaasteilta annetun asetuksen (ETY) N:o 3528/86 muuttamisesta 17 päivänä helmikuuta 1997 annetussa neuvoston asetuksessa (EY) N:o 307/97(1) ja metsäpalojen torjunnasta yhteisössä annetun asetuksen (ETY) N:o 2158/92 muuttamisesta annetussa neuvoston asetuksessa (EY) N:o 308/97(2) oikeusperustaksi annetaan perustamissopimuksen 43 artikla. 2. Euroopan parlamentti jätti asiasta kanteen yhteisön tuomioistuimessa 30. huhtikuuta 1997. Yhteisön tuomioistuin antoi 25. helmikuuta 1999 tuomion yhdistetyissä asioissa C-164/97 ja C-165/97. Tuomion mukaan molemmat asetukset julistetaan mitättömiksi ja neuvoston olisi pitänyt käyttää yksinomaisena oikeusperustana perustamissopimuksen 130 s artiklaa (nykyinen perustamissopimuksen 175 artikla). Yhteisön tuomioistuin totesi kuitenkin, että mitättömiksi julistettujen asetusten vaikutukset pidetään voimassa, kunnes neuvosto antaa kohtuullisessa ajassa samasta asiasta uudet asetukset. Komissio esitti heinäkuussa 1999 kaksi uutta ehdotusta, joiden tarkoituksena on korvata molemmat mitättömiksi julistetut asetukset samasta asiasta annetuilla asetuksilla käyttäen oikeusperustana perustamissopimuksen 175 artiklaa, mikä edellyttää yhteispäätösmenettelyä. Rahoituspuitteita on mukautettu sen mukaisesti, kuinka paljon ohjelmille on tosiasiallisesti osoitettu talousarviomäärärahoja neljäksi ensimmäiseksi vuodeksi ja kuinka paljon määrärahoja on ehdotettu varainhoitovuoden 2001 alustavassa talousarviossa. Talous- ja sosiaalikomitea antoi 8. joulukuuta 1999 lausuntonsa kyseisistä ehdotuksista ja Euroopan parlamentti 6. heinäkuuta 2000. Voidakseen ottaa huomioon Euroopan parlamentin lausunnon komissio esitti muutetut ehdotukset 20. joulukuuta 2000. 3. Neuvosto vahvisti yhteisen kannan komission tarkistetuista ehdotuksista istunnossaan 26. helmikuuta 2001 käyttäen oikeusperustana perustamissopimuksen 175 artiklan 1 kohtaa ja noudattaen perustamissopimuksen 251 artiklassa määrättyä menettelyä. II TAVOITE 4. Metsien suojelusta ilmansaasteilta annetun asetuksen tavoitteena on jatkaa tehokasta seurantaa ekologisen perustasapainon sekä metsävarojen säilyttämiseksi. Metsäpalojen torjunnasta annetun asetuksen tarkoituksena on yhdenmukaistaa metsiä koskevia toimenpiteitä, tehostaa palojen syiden torjuntaa ja parantaa ehkäisemistä ja valvontaa koskevia järjestelmiä. Toiminnan toteuttamisjakso on 15 vuotta alkaen 1. tammikuuta 1987; kestoa on siis pidennetty viidellä vuodella. III YHTEINEN KANTA 5. Ottaen huomioon edellä mainitut tavoitteet neuvosto hyväksyi komission ehdotuksen sisällön tietyin muutoksin, jotka perustellaan jäljempänä. Suurin osa muutoksista perustuu Euroopan parlamentin tarkistuksiin, erityisesti johdanto-osan kappaleet, joissa viitataan metsien yleiseen tehtävään ekosysteemeissä, Välimeren alueen metsien tehtävään aavikoitumiskehityksen hidastajana, metsien vaurioitumisen seurauksiin ja perustamissopimuksen 33 artiklan 1 kohdan b alakohdan tavoitteiden toteuttamiseen sekä Lissabonissa kokoontuneeseen Euroopan laajuiseen ministerikokoukseen. Neuvosto hyväksyy tähän tarkoitukseen määrärahan, joka on varainhoitovuoden 2001 talousarvioon yhdessä parlamentin kanssa hyväksytty määrä. Neuvosto on lisännyt komiteamenettelyä koskevat artiklat uuden komitologiapäätöksen 1999/468/EY huomioon ottamiseksi muuttamatta kuitenkaan ehdotuksen asiasisältöä. Oikeusvarmuuden vuoksi on täytynyt lisätä artikla ja johdanto-osan kappale, jotka koskevat mitättömiksi julistettujen asetusten vaikutuksia. A Asetus yhteisön metsien suojelusta ilmansaasteilta Johdanto-osan ensimmäinen viite(3) 6. Oikeusperustaksi ilmoitetaan perustamissopimuksen 175 artiklan 1 kohta. Johdanto-osan 1 kappale 7. Sen korostamiseksi, että tällä asetuksella korvataan asetus (EY) N:o 307/97, jolla jatkettiin asetuksessa (ETY) N:o 3528/86 säädettyjä toimia, neuvosto lisäsi maininnan siitä, että Euroopan yhteisöjen tuomioistuin on helmikuussa 1999 antamassa tuomiossa julistanut mitättömäksi neuvoston asetukset (EY) N:o 307/97 ja (EY) N:o 308/97. Neuvosto lisäsi tämän vuoksi virkkeen, jonka avulla varmistetaan, että mitättömiksi julistettujen asetusten nojalla toteutetut toimenpiteet pidetään voimassa myös uusien asetusten voimaantulon jälkeen. Johdanto-osan 3 a kappale 8. Neuvosto muutti hieman parlamentin ehdottamaa tarkistusta ottaakseen huomioon kaikki yhteisön eri metsätyypit. Johdanto-osan 5 kappale 9. Euroopan parlamentti lisäsi sen asetuksen johdanto-osan kappaleeseen 6, jolla muutetaan asetusta (ETY) N:o 2158/92, maininnan Lissabonissa järjestetystä yleiseurooppalaisesta ministerikokouksesta. Neuvosto teki saman muutoksen myös siihen asetukseen, jolla muutetaan asetusta (ETY) N:o 3528/86, jotta asetukset (ETY) N:o 2158/92 ja (ETY) N:o 3528/86 olisivat yhdenmukaisia. Johdanto-osan 8 ja 9 kappale 10. Nämä kaksi johdanto-osan kappaletta lisättiin parlamentin lausunnon huomioon ottamiseksi ja sen korostamiseksi, että metsien suojelu on erityisesti tärkeätä kestävälle maataloudelle, maaseutualueiden hoidolle ja jotta voidaan taata kohtuullinen elintaso maatalousväestölle. Johdanto-osan 11 kappale 11. Tämä kappale on lisätty voimassa olevien komitologiasääntöjen huomioon ottamiseksi. 1 artiklan 1 kohta (asetuksen (ETY) N:o 3528/86 7-8 artikla) 12. Näissä kahdessa artiklassa otetaan huomioon komitologiaa koskevat viimeisimmät säännökset vaikuttamatta perusasetuksen sisältöön, mikä tarkoittaa sitä, että komitea kokoontuu sekä neuvoa-antavana että sääntelykomiteana. Lisäksi komissio tiedottaa Euroopan parlamentille säännöllisesti komiteoiden työskentelystä riippumatta siitä, työskenteleekö komitea neuvoa-antavana vai sääntelykomiteana. 1 artiklan 2 kohta (asetuksen (ETY) N:o 3528/86 11 artiklan 2 kohta) 13. Neuvosto sisällytti yhteiseen kantaansa varainhoitovuodeksi 2001 määrärahan, joka vastaa talousarvioon otettua, parlamentin ja neuvoston sopimaa määrää. 1 artiklan 2 kohta (asetuksen (ETY) N:o 3528/86 11 artiklan 3 kohta) 14. Neuvosto sisällytti yhteiseen kantaan parlamentin ehdotukset, joissa komissio velvoitetaan antamaan sekä neuvostolle että parlamentille asetuksen täytäntöönpanoa koskeva kertomus ja ehdotus asetuksen tarkistamiseksi. 1 artiklan 3-4 kohta 15. Koska komitologiaa koskevia artiklojen numerointia on muutettu, on myös viittauksia kyseisiin artikloihin muutettava. 2 artikla 16. Yhteisöjen tuomioistuin päätti helmikuussa 1999 antamassaan tuomiossa, että kummankin mitättömäksi julistetun asetuksen vaikutukset pidetään voimassa, kunnes neuvosto antaa samasta asiasta uudet asetukset. Oikeusvarmuuden turvaamiseksi neuvosto on lisännyt artiklan, joka koskee mitättömiksi julistettujen asetusten nojalla toteutettujen toimenpiteiden vaikutuksia. 3 artikla 17. 3 artikla on samansisältöinen kuin komission ehdotuksen 2 artikla. B Asetus metsäpalojen torjunnasta yhteisössä Johdanto-osan ensimmäinen viite 18. Katso ilmansaasteita koskevan asetuksen johdanto-osan ensimmäisessä viitteessä esitetyt perustelut. Johdanto-osan 2 ja 12 kappale 19. Nämä tarkistukset ovat yhtenevät ilmansaasteista annetun asetuksen johdanto-osan 1 ja 11 kappaleen kanssa. Johdanto-osan 4 kappale 20. Neuvosto hyväksyi Euroopan parlamentin ehdottaman johdanto-osan kappaleen Välimeren alueen metsien merkityksen korostamiseksi metsäpalojen torjumisen yhteydessä. Johdanto-osan 6 kappale 21. Johdanto-osan 6 kappaletta on hieman muutettu Lissabonissa kokoontuneen Euroopan laajuisen ministerikokouksen mainitsemiseksi ja sen tarkentamiseksi, että kysymyksessä on kolme konferenssia. Johdanto-osan 9 kappale 22. Neuvosto noudatti Euroopan parlamentin ehdotusta ottamalla mukaan lisäyksen siitä, että metsien suojelu edistää perustamissopimuksen 33 artiklan 1 kohdan b alakohdan tavoitteiden toteuttamista. 1 artiklan 1 kohta (asetuksen (ETY) N:o 2158/92 9 artikla) 23. Tällä artiklalla otetaan huomioon uusi komitologiapäätös. Uusi asetus ei muuta perusasetuksen asiasisältöä. Olemassa olevan komitean luonnetta ei siis ole tarpeen muuttaa. Parlamentille tiedotetaan säännöllisesti komitean toiminnasta riippumatta siitä, työskenteleekö komitea neuvoa-antavana vai sääntelykomiteana. 1 artikla (asetuksen (ETY) N:o 2158/92 10 artiklan 2 kohta) 24. Katso ilmansaasteita koskevan asetuksen 1 artiklan 2 kohdan (talousarvio) osalta esitetyt perustelut. 1 artiklan 1 kohta (asetuksen (ETY) N:o 2158/92 10 artiklan 3 kohta) 25. Neuvosto sisällytti tämän parlamentin ehdottaman tarkistuksen, jossa komissio velvoitetaan esittämään molemmille toimielimille kertomus asetuksen täytäntöönpanosta sekä tarkistamista koskeva ehdotus. Tämä kohta on samansisältöinen kuin asetuksen (ETY) N:o 3528/86 11 artiklan 3 kohta parlamentin tekemien muutosten jälkeen. 1 artiklan 2 kohta 26. Katso ilmansaasteita koskevan asetuksen 1 artiklan 3-4 kohdan osalta esitetyt perustelut. 2 artikla 27. Katso ilmansaasteita koskevan asetuksen 2 artiklan osalta esitetyt perustelut. 3 artikla 28. 3 artikla vastaa komission ehdotuksen 2 artiklaa. IV YLEISPÄÄTELMÄ 29. Neuvosto katsoo, että sen yhteinen kanta, jossa parlamentin lausunto on suurelta osalta otettu huomioon ja johon on sisällytetty edellä esitetyt muutokset, toteuttaa komission asettamat tavoitteet erittäin hyvin. (1) EYVL L 51, 21.2.1997, s. 9. (2) EYVL L 51, 21.2.1997, s. 11. (3) Katso johdanto-osan kappaleiden ja artiklojen numeroinnin osalta yhteinen kanta (ETY) N:o 12/2001 ja (ETY) N:o 13/2001.